Referat fra styremøte i Eierseksjonssameiet Otra Amfi 13.01.15.

Tilstede: Erik Opsal, Atle Jonassen, og Kjell Egil Gjerde. Leif Haugerud underpunkt 1.

AGENDA:

1. El-bil ladeprosjektet
2. Oppsummering mangler gjenståendende arbeider Veidekke AS
3. Regnskap 2014
4. Bruk av gjesteparkeringsplasser
5. Booking og bruk av fellesrom
6. Årsmøte i Sameiet
7. Oppdatering hjemmesiden
8. Det har vært arbeidet med prosjekt elbil-lading siden før jul, og det ble bestemt på styremøtet at det innkalles til infomøte i saken for alle sameierne tirsdag 20.01.2015 kl.19 i Sameiets fellesrom. Leif Haugerud og styret presenterer forslag til teknisk løsning og pris. Det understrekes at det på infomøte er siste sjanse til å bli med på denne runden med de priser som eventuelt fremforhandles. Det vil derfor være lurt å «kaste seg på» nå dersom man ser for seg å skulle handle el-bil frem i tid.
9. Styret har løpende dialog med Veidekke AS omkring gjenstående arbeider i fellesarealer. Dette begynner nå å nærme seg slutten. Det er også noen reklamasjoner mot Bravida omkring utvendig belysning som må byttes ut. Bl.a. purres på lys over inngangsdør ved kjøreport.
10. Årsregnskapet for 2014 vil foreligge i løpet av januar måned. Dette blir sendt ut til sameierne sammen med årsmøtepapirer, og gjennomgått på Sameiets årsmøte.
11. Når det gjelder bruk av gjesteparkeringsplasser registrerer vi i styret at disse i stor grad misbrukes i forhold til gjeldende regler. Det parkeres biler over lang tid uten synlig parkeringskort. Videre har gjesteplassene vært benyttet som avlastning for sameieres nr. 2 bil. Styret er oppgitt over i hvilken grad vi i sameiet velger å neglisjere regler som er vedtatt for at fellesskapet skal fungere best mulig. Styret vil vurdere løsninger, men det kan ikke være en styreoppgave å fungere som parkeringsvakt i kjelleren. Vi er avhengig at beboere i Sameiet er lojale i forhold til vedtatte regler.
12. Fellesrommet kan i større grad enn i dag benyttes til aktiviteter. Spesielt kveldsarrangementer. Vil også understreke at der er et flott TV-anlegg med abonnement som gir muligheter til å se engelsk «Premier league». Her er bare å booke i vei. Det å se TV på lørdager eller kveld når rommet er ledig koster ingen ting for brukerne.
13. Det tas sikte på å avholde årsmøte i Sameiet onsdag 25.03.2015. møte sted blir som i fjor i Niels Henrik Abels Hus i Tordenskjoldsgate. Styret kommer tilbake med innkalling og dokumenter på et senere tidspunkt. Ber alle holde av dagen, da det er viktig med godt fremmøte.
14. Hjemmesiden er nå oppdatert «Otraamfi.no» Passord: «otra4628» . Kalender for booking 2015 er lagt ut. Videre bes beboere holde seg oppdatert når det gjelder branninstrukser, ordensregler, styrereferater o.l.

Kristiansand 14.01.2015

Styret